Diari Oficial de la Generalitat Valenciana


Sumari del DOGV 8365, del 21-08-2018 (2018/7785)

Notificació de la sentència dictada en el procediment ordinari número 713/2016.
-------------------------------------------------------------------------------

### Dades del document

Número de DOGV
:   8365

Data del DOGV
:   21-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7785


Organisme emissor
:   Jutjat de Primera Instància Número 11 d'Alacant

Tipus de document
:   Edicte

Notificació de la sentència dictada en el procediment ordinari número 713/2016. [2018/7785]  
En aquest procediment ordinari, seguit a instàncies d'Antonia Fernández Hita contra Pastor Peris Construcciones, SA, s'ha dictat una sentència i una interlocutòria aclaridora que literalment són com segueix:  
  
«Sentencia número 81/2018  
Alacant, 27 de març de 2018  
José Francisco Bernal Alcover, magistrat jutge titular del Jutjat de Primera Instància número 11 dels d'Alacant i el seu partit, he vist aquestes actuacions de judici declaratiu ordinari número 713/2016, seguides a instàncies d'Antonia Fernández Hita, representada per la procuradora dels tribunals Sira Hurtado Jiménez i assistida pel lletrat Luis Miguel Collado Vives, contra la mercantil demandada, Pastor Peris Construcciones, SA, en situació processal de rebel·lia, sobre declaració de domini.  
  
Dispositiva  
Estime íntegrament la demanda formulada per la procuradora dels tribunals Sira Hurtado Jiménez, en nom i representació processal de la demandant Antonia Fernández Hita, contra la mercantil demandada Pastor Peris Construcciones, SA.  
a) Declare que l'immoble que es descriu a continuació: urbana número seixanta-cinc. Apartament centre dreta, des del replà de l'escala, que és esquerra, des d'un front, del pis huité, de l'edifici Alacant 3, situat en la partida de Vistahermosa del Mar, del terme d'Alacant. Ocupa una superfície de quaranta-un metres dotze decímetres quadrats. Es compon d'un vestíbul, un menjador-estar, un dormitori, una cuina i un bany. Limita pel seu front, carrer sobre el túnel; esquerra, des del front, l'apartament dreta d'aquesta planta; per la dreta amb el centre esquerra d'aquest mateix pis; i, pel seu fons, amb la caixa d'escala i el seu replà. Se li assigna una participació indivisa en el valor de la finca general de què forma part i en els seus elements comuns, ús, conservació i reparacions, i en els drets que consten detallats en la inscripció extensa que es dirà d'un sencer i quatre-centes vint-i-tres mil·lèsimes per cent. Finca registral número 15.248 del Registre de la Propietat número 4 d'Alacant. Inscrita al tom 1116. Llibre 259. Foli 185. Identificador únic de finques registrals 46976064030995; és propietat, pel que fa al ple domini i amb caràcter privatiu, d'Antonia Hita Fernández, major d'edat, viuda, jubilada, veïna de San Sebastián de los Reyes (Madrid), amb domicili al carrer Fuente de San Isidro, número 17, i proveïda de DNI número 45686249G.  
  
b) Condemne la mercantil demandada Pastor Peris Construcciones, SA, a sotmetre's a aquesta declaració de domini així com a elevar aquesta a escriptura pública, el contracte privat de compravenda de data 23 d'octubre de 1965, subscrit entre la demandant, com a compradora, Antonia Fernández Hita, d'una banda, i la mercantil Pastor Peris Construcciones, SA, com a promotora venedora de l'immoble que ens ocupa, en el termini de vint dies a comptar des de la fermesa d'aquesta resolució; sense perjudici del que estableix l'article 708 de la Llei d'enjudiciament civil i en els articles 521-2 i 522 de la Llei d'enjudiciament civil.  
  
c) Condemne la mercantil demandada Pastor Peris Construcciones, SA, al pagament de totes les costes processals produïdes en aquest procediment.  
Expediu un testimoniatge literal d'aquesta sentència i uniu-lo a aquests actuacions; incloeu-ne l'original en el llibre de sentències civils d'aquest jutjat.  
Notifiqueu aquesta resolució a les parts i feu-los saber que no és ferma i que en contra es pot interposar un recurs d'apel·lació davant d'aquest jutjat en el termini de vint dies, comptats des de l'endemà a la seua notificació, exposant les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen; per al seu posterior coneixement per la Audiència Provincial d'Alacant.  
Amb aquest fi s'indica a les parts que per a la interposició del recurs d'apel·lació serà necessària la constitució d'un dipòsit de 50 euros per mitjà de la seua consignació de la suma indicada en el compte de dipòsits i consignacions obert a nom del jutjat o del tribunal, que haurà de ser acreditat al temps de la seua interposició; no s'admetrà a tràmit cap recurs el depòsit del qual no estiga constituït (DA 15a LOPJ, segons LO 1/2009, de 3 de novembre).  
Aquesta és la meua sentència que, jutjant definitivament en aquesta instància, pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la seua data, mentre celebrava audiència pública, de la qual cosa en done fe.»  
  
I atés que el demandat, Pastor Peris Construcciones, SA, es troba en parador ignorat, expedisc aquest edicte a fi que li valga de notificació de forma deguda.  
  
Alacant, 23 de maig de 2018.- El lletrat de l'Administració de justícia: Antonio Rufas Tenas.